**B. Osobitná časť**

## K Čl. I

# K bodu 1

## Návrh zákona sa dopĺňa o nový § 5a, ktorým sa ustanovuje oprávnenie štátneho dozoru vykonávaného ministerstvom podľa § 5 ods. 1 ukladať stavebným sporiteľniam vrátenie neoprávnene použitej sumy štátnej prémie do štátneho rozpočtu, ako aj ukladať pokutu do výšky dvojnásobku neoprávnene použitej sumy štátnej prémie.

# K bodu 2

Interval predkladania nárokov na štátnu prémiu stavebnou sporiteľňou sa predlžuje zo štvrťroka na polrok.

# K bodom 3 a 4

Navrhuje sa znížiť podiel štátnej prémie z ročného vkladu z 25% na 20 %. Na základe uvedených úprav je pri súčasnej zmene výplatných termínov možné dosiahnuť úsporu cca 930 mil. Sk.

# K bodu 5

Navrhuje sa zmeniť interval predkladania nároku na štátnu prémiu stavebnou sporiteľňou a jej poskytovania ministerstvom financií zo štvrťroka na polrok.

# K bodu 6

Stavebnej sporiteľni sa ukladá zodpovednosť za plnenie podmienok poskytovania štátnej prémie podľa tohto zákona a povinnosť vrátiť ministerstvu neoprávnene poskytnutú a použitú štátnu prémiu do jedného mesiaca od termínu tohto zistenia.

# K bodu 7

V navrhovanom prechodnom ustanovení sa ukladá stavebným sporiteľniam do ustanovenej lehoty prispôsobiť svoje vnútorné predpisy tomuto zákonu.

**K Čl. II**

Navrhuje sa účinnosť tohto zákona od 1.1.2003.

V Bratislave 30. októbra 2002

Mikuláš D z u r i n d a, v.r.

Predseda vlády Slovenskej republiky

Ivan M i k l o š, v.r.

Podpredseda vlády a minister financií Slovenskej republiky